Diari Oficial de la Generalitat Valenciana


Sumari del DOGV 1298, del 08-05-1990 (1990/817302)

DECRET 69/1990, de 26 d'abril, del Consell de la Generalitat Valenciana, pel qual s'estableix el sistema de fiscalització limitada prèvia que regula l'article 57 de la Llei 4/1984, de 13 de juny, d'Hisenda Pública de la Generalitat Valenciana, en matèria d'expropiació forçosa mitjançant procediment d'urgència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/04/26/69/dof/vci/html**

### Dades del document

Número de DOGV
:   1298

Data del DOGV
:   08-05-1990

Secció del DOGV
:   DISPOSICIONS GENERALS

Número del document
:   1990/817302


Data del document
:   26-04-1990

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 69/1990, de 26 d'abril, del Consell de la Generalitat Valenciana, pel qual s'estableix el sistema de fiscalització limitada prèvia que regula l'article 57 de la Llei 4/1984, de 13 de juny, d'Hisenda Pública de la Generalitat Valenciana, d'expropiació forçosa mitjançant procediment d'urgència.  
L'article 57 de la Llei 4/1984, de 13 de juny, d'Hisenda Pública de la Generalitat Valenciana, segons la nova redacció que li dóna la Llei 1/1988, de 29 de febrer, de Pressupostos per a 1988, possibilita la fiscalització prèvia limitada.  
El Decret 33/1998, de 21 de març, del Consell de la Generalitat Valenciana, que desplega l'article 57 de la Llei 4/1988, de 13 de juny, establí l?esmentat sistema de fiscalització limitada prèvia en matèria de contractació i subvencions.  
Cal ara estendre aquest sistema a l?expropiació forçosa mitjançant procediment d?urgència.  
Per això, i a proposta del Conseller d'Economia i Hisenda, amb l?informe de la Intervenció General i amb la deliberació prèvia del Consell de la Generalitat Valenciana, en la sessió realitzada el dia 26 d'abril de 1990,  
DECRETE:  
Article 1r  
En els supòsits d'expropiació forçosa mitjançant procediment d'urgència, la intervenció prèvia es limitarà a comprovar, a més del que disposa l'article 57 de la Llei de la Generalitat Valenciana 4/1984, de 13 de juny, els punts següents:  
1. Fase d'ocupació:  
1.1. Acord de declaració d?urgència.  
1.2. Publicació en el BOE, DOGV, BOP i dos diaris de la capital de la Província anunciant la data d?alçament de l'acta prèvia d'ocupació.  
2. Fase preu just:  
2.1. Acta prèvia d'ocupació.  
2.2. Acta de pagament de la fase prèvia.  
Article 2n  
Quan dels actes, documents o expedients a què s'ha fet referència anteriorment es deduís que s'han omès requisits o tràmits que siguen essencials o que la continuació de la gestió administrativa pogués causar menyscapte de diners al Tresor de la Generalitat Valenciana, o a un tercer, s'examinarà exhaustivament el document o els documents objecte de la qüestió i si, a judici de l?Interventor, s'hi donen les circumstàncies esmentades, haurà d'actuar segons el que preceptuen els articles 54 i següents de la Llei de la Generalitat Valenciana 4/1984, de 13 de juny, d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la Conselleria d'Economia i Hisenda perquè dicte les normes de desplegament d'aquest decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 26 d'abril de 1990.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI